Neo ket nevez an tem, met plijus e vez atav lenn istorioù morviled hag adkavout roudoù Atlantiz. Dre vras eo deuet brav gant Jakez-Erwan Mouton ur wezh ouzhpenn, daoust ma kavfe din eo lipetoch ar penn kentañ eget ar fin e-keñver ar mor a draoù a oa da ginnig dar mare-se. Perak non ket kendrechet penn-da-benn neuze, perak e kav din eo ul levr mat ha neo ket unan dispar ? Emichañs e teu eus ar ment, re voan e-keñver ar vouedenn oa er sujed, met ivez eus an doare meo  tretet an haroz. An den nemetañ a reomp anaoudegezh gantañ tamm-pe-damm eo Nillsens, ha chom a ra diwar-chorre.  Ar santimant em eus eo bezañ lennet un tamm senario dedennus-tre ha neo ket bet diorroet ennañ tu denel an tudennoù : gant se eo diaes bezañ lod en istor. Skrivet eo en ur yezh plijus ha pinvidik hep bezañ re ziaes, ha plijus eo ivez gellout fiziañ er skrivagner evit pezh a sell ouzh an deskrivadurioù istorel. Kavet em eus mat tre ar pennad-klozañ o lechiañ mat pep tudenn, al lenner zoken  : stek a zo.  Ul levr brav e gwenn-ha-du eo en ur mod : ne vank nemet un nebeut trivliadennoù de livañ.